
Stanovy študentskej spoločnosti Atendy
pri Gymnáziu, Park mládeže 5, Košice
I. Základné ustanovenia

Článok 1.

Základné ustanovenia
1.1  Obchodné meno spoločnosti: Atendy, študentská spoločnosť (š. s.)
1.2  Sídlo spoločnosti: Gymnázium, Park mládeže 5, 040 01 Košice
1.3  Spoločnosť je založená na dobu určitú, do 15. mája 2014.

Článok 2.

Predmet podnikania
2.1  Predmetom podnikania spoločnosti je:

· reklamná činnosť

· laminovanie dokumentov a viazačské práce

· výroba a predaj audio - video dokumentov

· besedy s učiteľmi zo zahraničia pre verejnosť

· usporiadanie športových  a zábavných akcií

· databáza a organizovanie stretnutí absolventov

· nákup a predaj tovaru a služieb podľa aktuálneho dopytu a ponuky

II. Imanie spoločnosti

Článok 1.

Základné imanie spoločnosti
1.1  Z vlastných zdrojov: 


- upísaním akcií 

60 x 2,00  =  120,00 €
1.2  Cudzie zdroje – záväzky:


- pôžička od členov združenia

6 x 10
=  60,00 €
III. Akcie

Článok 1.

1.1  Akcia je na meno a je nepredajná.

1.2  Počas trvania spoločnosti sa uskutoční iba jedna emisia akcií spoločnosti.
IV. Práva a povinnosti akcionárov

Článok 1.

1.1  Každý akcionár  má povinnosť splatiť upísaný vklad najneskôr do 10 dní od konania ustanovujúceho valného zhromaždenia.

1.2  Každý akcionár má právo podieľať sa na zisku (dividenda), právo na účasť v riadení spoločnosti (hlasovaním na valnom zhromaždení, pričom na každú akciu pripadá jeden hlas) a právo na podiel z majetkového zostatku po likvidácii spoločnosti na základe hospodárskeho výsledku spoločnosti.

1.3  Každý akcionár môže byť majiteľom maximálne 3 akcií.

1.4  Každý zamestnanec spoločnosti môže vlastniť iba 1 akciu.

V. Riadiace a kontrolné orgány

Článok 1.

1.1  Orgánmi študentskej spoločnosti sú: valné zhromaždenie akcionárov, predstavenstvo a dozorná rada.

1.2  Predstavenstvo je štatutárny orgán spoločnosti, rozhoduje o jej záležitostiach počas fungovania, riadi činnosť jednotlivých oddelení a predkladá valnému zhromaždeniu správy o činnosti za obdobie trvania spoločnosti.

1.3. Študentskú spoločnosť Lernops riadi 5 členné predstavenstvo, ktoré je zároveň manažmentom firmy:

prezident
Matej Janovčík
viceprezident marketingu
Ondrej Behún
viceprezident výroby
Tomáš Falat
viceprezidentka ľudských zdrojov
Dominika Lakatošová

viceprezidentka financií
Magdaléna Dulová
Článok 2.

Valné zhromaždenie

2.1  Valné zhromaždenie je najvyšším orgánom spoločnosti.

2.2  Počas trvania spoločnosti sa konajú minimálne dve valné zhromaždenia (ustanovujúce – na začiatku činnosti spoločnosti a likvidačné – pri ukončení činnosti spoločnosti).

2.3  Do pôsobnosti valného zhromaždenia patrí:

· rozhodnutie o vzniku a likvidácii spoločnosti,

· schválenie stanov a podnikateľského plánu,

· voľba členov dozornej rady,

· schválenie správy o činnosti spoločnosti a stave majetku, účtovnej uzávierky a rozdelenia hospodárskeho výsledku, vrátane výšky dividend a tantiém,

· rozhodnutie o použití likvidačného zostatku po ukončení trvania spoločnosti.

2.4  Na rokovaní valného zhromaždenia obdrží každý akcionár hlasovacie lístky podľa počtu akcií, ktoré vlastní, resp. má upísané.

2.5  Valné zhromaždenie je uznášaniaschopné, ak sú prítomní akcionári, vlastniaci alebo zastupujúci vlastníkov minimálne 50 % akcií na základe písomného splnomocnenia na hlasovanie od neprítomných akcionárov.

2.6  Právoplatnosť rozhodnutí valného zhromaždenia vyžaduje nadpolovičnú väčšinu

       prítomných hlasov.

Článok 3.

Dozorná rada
3.1  Dozorná rada je najvyšším kontrolným orgánom spoločnosti. Dohliada na výkon činnosti a pôsobnosť predstavenstva a realizáciu podnikateľského plánu študentskej spoločnosti.

3.2  Členom dozornej rady nesmie byť člen predstavenstva.

3.3  Dozorná rada spoločnosti je 3-členná a je volená valným zhromaždením na dobu trvania spoločnosti.

3.4  Dozorná rada spoločnosti má právo zvolať mimoriadne valné zhromaždenie, ak má podstatné výhrady voči chodu spoločnosti.

3.5  Na záverečnom valnom zhromaždení predkladá dozorná rada správu o výsledku kontrolnej činnosti.

VI. Hospodárenie spoločnosti

Článok 1.

Účtovné obdobie, účtovníctvo a mzdy
1.1  Celé časové obdobie existencie spoločnosti, od jej vzniku až po likvidáciu, sa z hľadiska hospodárenia považuje za jedno účtovné obdobie.

1.2  Spoločnosť vedie jednoduché účtovníctvo.

1.3  Zamestnanci spoločnosti dostávajú mzdu za vykonanú prácu, ktorá ja stanovená takto:

· minimálna mzda radových pracovníkov   0,30 € /hod.

1.4. Členovia predstavenstva dostanú mzdu za riadenie vo výške minimálne 2 € za účtovné obdobie.

Článok 2.

Rozdelenie hospodárskeho výsledku

2.1  Študentská spoločnosť odvedie daň Junior Achievement Slovensko – Mládež pre budúcnosť vo výške 19 % zo svojho zisku najneskôr do 30. mája 2014.

2.2  Ak po ukončení trvania spoločnosti bude vykazovať reálny ekonomický zisk rozhodne valné zhromaždenie o: 

· výške dividendy vyplácanej akcionárom za každú akciu,

· výške odmien zamestnancom spoločnosti, ktorá, nemôže presiahnuť 20 % objemu čistého zisku,

· príspevok na charitu,

· rozdelení zostávajúceho zisku.

2.3  Ak po ukončení trvania spoločnosti bude vykazovať reálnu ekonomickú stratu, valné zhromaždenie rozhodne o vysporiadaní záväzkov a dlhov spoločnosti voči tretím osobám zo základného imania alebo iných zdrojov.
VII. Všeobecné a záverečné ustanovenia

Článok 1.

Zánik spoločnosti

1.1  Spoločnosť zanikne na základe rozhodnutia likvidačného valného zhromaždenia najneskôr do 15. mája 2014.

Článok 2.

2.1  Stanovy nadobúdajú platnosť a účinnosť po ich schválení na ustanovujúcom valnom zhromaždení.

2.2  Zmeny a doplnky stanov schvaľuje valné zhromaždenie.

V Košiciach, 8. novembra 2012

